ESSAR1
ఎస్సార్‌స్టీల్‌పై టాటా, పోస్కోల ఆసక్తి!
ముంబయి, ఆగస్టు 24: ఎస్సార్‌గ్రూప్‌ తమ ఆస్తులను రష్యాకు చెందిన రాస్‌నెప్ట్‌కు విక్రయ ప్రక్రియను పూర్తిచేసిన తర్వాత వెనువెంటనే రూయా కుటుంబం అధీనంలోని మెటల్‌ బిజినెస్‌ను కూడా కొనుగోలు చేసేందుకు కొందరు ముందుకువస్తున్నారు. టాటాస్టీల్‌, పోస్కో సంస్థలు ప్రస్తుతం ఇబ్బందుల్లో ఉన్న ఎస్సార్‌ స్టీల్‌ను కొనుగోలుచేసేందుకు మరింతగా ఆసక్తి చూపిస్తున్నాయి. టాటాస్టీల్‌ ప్రాథమికంగా ఆసక్తిని చూపించింది. ఎస్టార్‌స్టీల్‌ ఆసంస్థ ఆస్తులను కొనుగోలుపై దృష్టిపెట్టింది. అంతేకాకుండా అంతర్జా తీయ వ్యూహాత్మకసంస్థలు పోస్కోవంటి భారీ సంస్థలు కూడా ఎస్సార్‌స్టీల్‌న ుకొనుగోలుకు ముందుకు వస్తున్నాయి. టాటాస్టీల్‌ ఇప్పటికే ఎస్సార్‌స్టీల్స్‌ ఐఆర్‌పి అల్వరెజ్‌ అండ్‌మార్షల్‌ ఇండియా వృత్తినిపుణు లను సంప్రదించిందన్న వార్తలువెలువడ్డాయి. ఎస్సార్‌స్టీల్‌కు చెందిన దివాలా చట్టం, దివాలా, దివాలా నియమావళికింద కంపెనీ ఆస్తులను పరిష్కరించేందుకు ఆయన పర్యవేక్షణ బాధ్యతలు నిర్వహిస్తున్నా రు. నేషనల్‌కంపెనీలా ట్రిబ్యునల్‌ ఎస్సార్‌ స్టీల్‌ దివాలాకేసును ఈనెలలోనే పరిష్కరించేందుకు నిర్ణయిం చింది. రిజర్వుబ్యాంకుపై ఎస్సార్‌ దాఖలుచేసిన పిటిషన్‌ను గుజరాత్‌ హైకోర్టు కొట్టివేసిన తర్వాత కంపెనీపై దివాలా చట్టాలను అమలుచేయాలని సూచించింది. బ్యాంకింగ్‌వ్యవస్థలో భారీగా పేరు కునిపోయిన అతిపెద్ద 12 రానిబాకీల ఖాతాల్లో ఎస్సార్‌ స్టీల్‌ ఒకటి. భారతీయ రిజర్వుబ్యాంకు వీటినుంచి రికవరీలకుమరింతగా చట్టాలకు పదును పెట్టింది. ఎస్సార్‌స్టీల్‌ బ్యాంకర్లకు రూ.45వేల కోట్లకుపైబడి చెల్లించాల్సి ఉంటుంది. బ్యాంకులు ఇప్పటికే రూ.31,671 కోట్లరుణాలను నిరర్ధక ఆస్తులుగా ప్రకటించాయి. ఎస్‌బిఐ ఆధ్వర్యంలో 22 బ్యాంకుల కూటమి ఈ బకాయిల్లో 93శాతం వాటా ఉంది.బోర్డు ఆమోదించిన పునర్‌వ్యవస్థీకరణ ప్యాకేజి అమలుకు సిద్ధం అవుతున్నతరునంలో ఆర్‌బిఐ నోటిఫికేసన్‌ జారీచేసిందని ఎస్సార్‌స్టీల్‌ తన పిటిషన్‌లో వాదించింది. గడచిన ఏడాదికాలంలో రూ.3467 కోట్లు చెల్లించామని, 4500 మంది ఉద్యోగులున్నారని, ఎలాంటి చర్యలు తీసుకున్నా కంపెనీ పాలన తీరుతెన్నుల్లో తీవ్ర ఇబ్బందులు తలెత్తుతాయని వివరించింది. అంతేకాకుండా కంపెనీని మూసివేసే పరిస్థితులు ఎదురవుతాయని కూడా వెల్లడించింది. ఎస్సార్‌స్టీల్‌ సమస్యల్లో ఉన్నప్పటికీ కంపెనీ నిర్వహణ మార్జిన్లు ఇతర కంపెనీలను ఆకర్షిస్తున్నాయి. ఎస్సార్‌గ్రూప్‌ ఆకర్షిస్తోంది. ఈవారం లోనే ఎస్సార్‌గ్రూప్‌ దీర్ఘకాలంగా జాప్యం జరుగుతూ వస్తున్న ఎస్సార్‌రాస్‌నెఫ్ట్‌ కూటమి 12.9 బిలియన్‌ డాలర్లు అంటే 83 వేల కోట్ల ప్యాకేజిప్రక్రియను పూర్తిచేసింది భారత్‌లోకి వచ్చిన అతిపెద్ద విదేశీ ప్రత్యక్ష పెట్టుబడి ఇదేనని అంచనా. దీనితో కంపెనీ గ్రూప్‌ రుణభారం 11 బిలియన్‌ డాలర్లమేర తగ్గించినట్లయింది. అందువల్లనే ఎస్సార్‌ స్టీల్‌పై భారీ ప్రాజెక్టుల దృష్టిసారించాయని చెప్పాలి.